Mooimaaksessie – Franci (67): "Ek wás in 'n groot groef" | SARIE
KLERE: Slate	27 Maart 2014
Mooimaaksessie – Franci (67): "Ek wás in 'n groot groef"	deur Glamour Makeover-mooimaakspan
Franci Kingston (67) van Langebaan aan die Wes-kus is 'n huisvrou en doen liefdadigheidswerk. Sy sê dié mooimaaksessie het haar die hupstoot gegee wat 'n energie-drankie nie eers kan gee nie! Franci se voor- en ná-foto
Wat sê Franci?
Waarom het jy besluit op 'n 'makeover' vir jouself?
Ek was in 'n groot groef en het elke dag net dieselfde gelyk. Ek was lus vir iets nuut!
Ek hou daarvan om mooi aan te trek en 'n statement te maak. Ek het nou geleer dat ek klere kan dra waarna ek nooit twee keer sou kyk nie soos rooi en swart.
Ongelooflik! Ek moes twee keer kyk.
Ek het onmiddelik na my buurvrou gehardloop en haar eerste woorde was dat sy ook 'n mooimaaksessie wil hê.
Dit gaan maklik wees, ek sal net bietjie moet eksperimenteer.
FOTO: Veronique MillsKLERE: Slate
Franci het die mooiste vol lippe. Ek het dit met 'n rooibruin-lipstiffie beklemtoon wat pragtig by haar nuwe haarkleur pas. Ek het ook haar wenkbroue versag met 'n bruin oogskadu en dit raam nou haar gesig perfek.
Die swart-en-rooi-kleurskema het haar nuwe voorkoms baie mooi gekomplementeer. Die swart elegante rok het haar petite figuur mooi beklemtoon en het haar 'n stylvolle voorkoms gegee. Franci het geskitter in die oorvourok met patrone.
Franci was 'n fees om voor die kamera te hê! Haar nuwe voorkoms asook die herfs-kleure wat ons uitgekies het, het so mooi gelyk op die kamera. Franci se uitkyk op die lewe is fantasties! Sy het kanker gehad asook rug-operasies en dit was wonderlik om haar positiewe uitkyk te beleef en haar te kon bederf.